Torres a 2008-as Eb selejtezőin két gólt szerzett, egyet Lettország, a másikat Liechtenstein ellen. 2008-as Eb-n tevékeny tagja volt a spanyol válogatottnak, a csoportkörben egy gólt rúgott Svédországnak, a június 29-i döntőn ő rúgta a győztes gólt Németország kapujába és őt választották a mérkőzés játékosának. Ezzel hozzájárult ahhoz, hogy 44 év után újra a spanyol labdarúgó-válogatott emelhesse fel az Eb győztesének járó serleget. A Eb végeztével beválogatták a torna all-star csapatába, amelyben rajta kívül még nyolc spanyol játékos neve szerepel.